CELEX: 32017D2059
Language: sk
Date: 2017-10-31 00:00:00
Title: Rozhodnutie Politického a bezpečnostného výboru (SZBP) 2017/2059 z 31. októbra 2017, ktorým sa predlžuje mandát vedúceho misie Európskej únie na budovanie kapacít v Somálsku (EUCAP Somalia) (EUCAP Somalia/2/2017)

11.11.2017   
            
            
               SK
            
            
               Úradný vestník Európskej únie
            
            
               L 294/40
            
         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2017/2059
   z 31. októbra 2017,
   ktorým sa predlžuje mandát vedúceho misie Európskej únie na budovanie kapacít v Somálsku (EUCAP Somalia) (EUCAP Somalia/2/2017)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38 tretí odsek,
   so zreteľom na rozhodnutie Rady 2012/389/SZBP zo 16. júla 2012 o misii Európskej únie na budovanie kapacít v Somálsku (EUCAP Somalia) (1), a najmä na jeho článok 9 ods. 1,
   keďže:
   
               (1)
            
            
               Podľa článku 9 ods. 1 rozhodnutia 2012/389/SZBP sa Politický a bezpečnostný výbor (ďalej len „PBV“) poveruje, aby v súlade s článkom 38 zmluvy prijímal príslušné rozhodnutia na účely vykonávania politickej kontroly a strategického riadenia misie Európskej únie na budovanie kapacít v Somálsku (EUCAP Somalia) vrátane rozhodnutia o vymenovaní vedúceho misie.
            
         
               (2)
            
            
               PBV prijal 26. júla 2016 rozhodnutie EUCAP NESTOR/1/2016 (2) o vymenovaní pani Marie-Cristiny STEPANESCOVEJ za vedúcu misie EUCAP NESTOR od 1. septembra 2016 do 12. decembra 2016.
            
         
               (3)
            
            
               Rada 12. decembra 2016 prijala rozhodnutie (SZBP) 2016/2240 (3), ktorým sa mandát misie na budovanie regionálnych námorných kapacít v Africkom rohu (EUCAP NESTOR) predĺžil do 31. decembra 2018 a misia sa premenovala na „misiu na budovanie kapacít v Somálsku (EUCAP Somalia)“.
            
         
               (4)
            
            
               PBV prijal 10. januára 2017 rozhodnutie EUCAP Somalia/1/2017 (4), ktorým sa mandát pani Marie-Cristiny STEPANESCOVEJ ako vedúcej misie EUCAP Somalia predĺžil od 13. decembra 2016 do 12. decembra 2017.
            
         
               (5)
            
            
               Vysoký predstaviteľ Únie pre zahraničné veci a bezpečnostnú politiku navrhol predĺžiť mandát pani Marie-Cristiny STEPANESCOVEJ ako vedúcej misie EUCAP Somalia od 13. decembra 2017 do 31. decembra 2018,
            
         PRIJAL TOTO ROZHODNUTIE:
   Článok 1
   Mandát pani Marie-Cristiny STEPANESCOVEJ ako vedúcej misie EUCAP Somalia sa týmto predlžuje do 31. decembra 2018.
   Článok 2
   Toto rozhodnutie nadobúda účinnosť dňom jeho prijatia.
   
      V Bruseli 31. októbra 2017
      
         
            Za Politický a bezpečnostný výbor
         
         
            predseda
         
         W. STEVENS
      
   
   
      (1)  Ú. v. EÚ L 187, 17.7.2012, s. 40.
   
      (2)  Rozhodnutie Politického a bezpečnostného výboru (SZBP) 2016/1633 z 26. júla 2016 o vymenovaní vedúceho misie Európskej únie na budovanie regionálnych námorných kapacít v Africkom rohu (EUCAP NESTOR) (EUCAP NESTOR/1/2016) (Ú. v. EÚ L 243, 10.9.2016, s. 8).
   
      (3)  Rozhodnutie Rady (SZBP) 2016/2240 z 12. decembra 2016, ktorým sa mení rozhodnutie 2012/389/SZBP o misii Európskej únie na budovanie regionálnych námorných kapacít v Africkom rohu (EUCAP NESTOR) (Ú. v. EÚ L 337, 13.12.2016, s. 18).
   
      (4)  Rozhodnutie Politického a bezpečnostného výboru (SZBP) 2017/114 z 10. januára 2017, ktorým sa predlžuje mandát vedúceho misie Európskej únie na budovanie kapacít v Somálsku (EUCAP Somalia/1/2017) (Ú. v. EÚ L 18, 24.1.2017, s. 49).